Document ID: 31999D0685

Odločba Komisije
z dne 7. oktobra 1999
o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost
(notificirano pod dokumentarno številko K(1999) 3108)
(Besedilo velja za EGP)
(1999/685/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,
ob upoštevanju naslednjega:
(1) Odločba Komisije 92/452/EGS [2], kakor je bila nazadnje spremenjena z Odločbo 1999/204/ES [3], uvaja seznam odobrenih skupin za zbiranje in skupin za pridobivanje zarodkov v tretjih državah, odobrenih za izvoz zarodkov domačega goveda v Skupnost.
(2) Pristojne veterinarske službe Argentine so posredovale Komisiji seznam odobrenih skupin za zbiranje zarodkov, Komisija pa je prejela zagotovila o skladnosti teh skupin z zahtevami, določenimi v členu 8 Direktive 89/556/EGS. Zato je treba ta seznam dodati seznamu odobrenih skupin v Prilogo k Odločbi 92/452/EGS.
(3) Pristojne veterinarske službe Avstralije, Kanade in Združenih držav Amerike so predložile zahtevke za spremembo seznamov uradno odobrenih skupin na njihovih ozemljih za izvoz zarodkov domačega goveda v Skupnost. Zato je treba spremeniti seznam odobrenih skupin. Komisija je prejela zagotovila o skladnosti z zahtevami, določenimi v členu 8 Direktive 89/556/EGS.
(4) Ukrepi, predvideni s to odločbo, so v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Prilogi k Odločbi 92/452/EGS se doda seznam za Argentino v skladu s Prilogo k tej odločbi.
Člen 2
Seznama za Avstralijo in Kanado v Prilogi k Odločbi 92/452/EGS se nadomestita v skladu s Prilogo k tej odločbi.
Člen 3
V prilogi k Odločbi 92/452/EGS se v seznamu za Združene države Amerike v vrstici, ki se nanaša na skupino za zbiranje zarodkov, registrirano pod številko 92WI051:
- v stolpcu 7 "premium genetic services" nadomesti z "ABS global".
- v stolpcu 8 "Lee Mathews" nadomesti z "Dr. Lori Nagel".
Člen 4
Ta odločba je naslovljena na države članice.
V Bruslju, 7. oktobra 1999

Labels: 16
5
0
3
6